1. **Yleiset käyttöehdot**
   1. Nämä yleiset käyttöehdot (“**Ehdot**”) koskevat Lumijoen kunnan (“**Kunta**”) internetsivuston (“**Sivusto**”) ja Sivustolla saatavilla olevien palveluiden (”**Palvelu**”) käyttöä.
   2. Kunta voi muuttaa näitä Ehtoja aika ajoin ja kulloinkin voimassa oleva versio löytyy Sivustolta. Mikäli Ehtojen muutos on merkittävä, voi Kunta oman harkintansa mukaan tiedottaa Sivuston käyttäjää (”**Käyttäjä**”) Ehtojen muutoksesta valitsemallaan tavalla.
   3. Sivuston käyttäjän tulee tutustua huolellisesti näihin Ehtoihin ennen asiointia. Sivustoa ja Palveluita käyttämällä Palveluiden käyttäjä sitoutuu noudattamaan näitä Ehtoja.
2. **Sivusto ja Kunnan tarjoamat digitaaliset palvelut**
   1. Sivusto sisältää avoimen, kaikille internetin käyttäjille saatavilla olevan sivuston sekä asiointipalvelun. Avoimella sivustolla voit esimerkiksi selata ajankohtaisia tiedotteita sekä uutisia. Asiointipalvelussa on mahdollista esimerkiksi lähettää hakemuksia ja antaa palautetta.
   2. Kunta huolehtii digitaalisten palvelujen ja Sivuston saatavuudesta Kunnalle laissa asetettujen vaatimusten mukaisesti. Kunta pyrkii pitämään Sivuston jatkuvasti käytettävissä, mutta voi keskeyttää Sivuston käytön tai muuttaa Sivuston sisältöä aina kun se nähdään tarpeelliseksi. Kunnalla on tällöin oikeus keskeyttää Sivuston tarjoaminen muun muassa asennus-, muutos- tai ylläpitotöiden johdosta tai turvallisuusuhkan johdosta tai lain tai muun viranomaisvaatimuksen tai -ohjeistuksen johdosta. Käyttökatkot ajoitetaan ajankohtaan, jolloin niiden käyttö on vähäistä.
3. **Sivuston omistusoikeus**

Ohjelmisto ja muu Sivustoa koskeva teknologia sekä niiden muutokset ovat yksistään Kunnan ja/tai kolmannen osapuolen omaisuutta ja niitä voi suojata tekijänoikeus tai muu immateriaalioikeus. Sivustoon liittyvään ohjelmistoon tai teknologiaan ei anneta Käyttäjälle muuta oikeutta kuin näistä Ehdoista ilmenevä Sivuston käyttöoikeus. Näiden Ehtojen perusteella ei anneta mitään oikeutta käyttää Kunnan tai Sivuston toiminimiä, logoja, domainnimiä tai muita brändiin liittyviä nimiä tai tunnisteita. Kunnalla on vapaa oikeus hyödyntää ilman korvausta sille toimitettuja parannusehdotuksia, kommentteja tai ehdotuksia.

1. **Käyttäjän velvollisuudet Sivustoon liittyen**
   1. Käyttäjän velvollisuutena on kustannuksellaan hankkia ja ylläpitää Sivuston käyttämiseksi tarvittavat laitteet, yhteydet ja ohjelmistot.
   2. Käyttäjä ei saa käyttää Sivustoa häirintään, uhkauksiin tai toisena esiintymiseen. Käyttäjä ei saa ladata, lähettää, välittää tai muutoin saattaa toisten saataville (a) laitonta, haitallista, uhkaava, syrjivää, herjaavaa, säädytöntä, mautonta, rasistista, paheksuttavaa tai toisen yksityisyyttä loukkaavaa sisältöä tai (b) toisen immateriaalioikeuksia loukkaavaa sisältöä tai (c) roskapostia, mainoksia tai vastaavaa sisältöä. Käyttäjä ei saa ladata tai välittää viruksia, matoja, troijalaisia tai mitään haittakoodia. Käyttäjä ei saa rikkoa soveltuvaa lainsäädäntöä eikä käyttää Sivustoa mihinkään laittomaan tai kiellettyyn tarkoitukseen.
2. **Vakuutukset ja korvausvelvoite**
   1. Käyttäjä vakuuttaa, että Käyttäjällä on kaikki tarvittavat oikeudet käyttää Sivustoa näiden Ehtojen mukaisesti.
   2. Käyttäjä vastaa kaikista kuluista ja Kunnalle esitetyistä vaateista ja vaatimuksista, jotka johtuvat suoraan tai välillisesti Käyttäjän näiden Ehtojen rikkomisesta. Kunnalla on oikeus halutessaan puolustautua itse edellä mainittuja vaateita vastaan.
3. **Hinta**

Sivuston käyttäminen on maksutonta. Jotkin Palvelut voivat sisältää käsittelymaksun, josta ilmoitetaan kunkin Palvelun yhteydessä.

1. **Vastuunrajoitus**.
   1. Kunta ei ole Käyttäjää kohtaan vastuussa välillisistä vahingoista.
   2. Jos Kunta katsottaisiin laista johtuen vastuulliseksi välittömistä vahingoista, Kunnan enimmäisvastuu Käyttäjää kohtaan rajoittuu vahingon lain mukaiseen enimmäiskorvaukseen.
2. **Ylivoimainen este**

Kunnalla on oikeus muuttaa Sivustoa ilman että siitä aiheutuu seuraamuksia Kunnalle, mikäli se on estynyt toimintansa harjoittamiseen syystä, jota sillä ei ole ollut syytä ottaa huomioon ja joka on siitä riippumaton. Tällainen tapahtuma voi olla muun muassa pandemia, sota, kapina, sisäinen levottomuus, viranomaisen suorittama pakko-otto tai takavarikko julkiseen tarpeeseen, luonnonmullistus, yleisen liikenteen tai energiajakelun keskeytys, työselkkaus tai tulipalo tai muu vaikutuksiltaan yhtä merkittävä Kunnasta riippumaton syy.

1. **Voimassaolo**

Nämä Ehdot tulevat voimaan, kun ne on julkaistu. Ehdot soveltuvat niin kauan kuin Sivustoa käytetään.

1. **Soveltuva laki ja riidanratkaisu**

Näihin Ehtoihin ja osapuolten väliseen sopimukseen sovelletaan Suomen lakia, lukuun ottamatta sen lainvalintaa koskevia säännöksiä. Kaikki näistä Ehdoista tai osapuolten välisestä sopimuksesta aiheutuvat riidat ratkaistaan lopullisesti Oulun käräjäoikeudessa.